Document ID: /roh_data/filtered/fineweb-2-filterrobots_roh.jsonl.gz/10263

La cumissiun d'economia dal Cussegl naziunal vul schluccar la lescha da lavur. I vai per l'uschenumnà «Home office», per emploiads che lavuran per part a chasa. Quels duain da nov pudair lavurar durant in spazi da temp da 17 uras. Il mument valan 14 uras.
Schluccar la lescha da lavur dettia dapli flexibilitad als collavuraturs e lubeschia per exempel da liquidar anc la saira tard mails urgents, vegn argumentà da vart burgaisa. Ils sindicats da lur vart ciritgeschan ch'i smanatschia uschia dis da lavur da fin 17 uras. Pausas e temp da ruaus na stoppian betg pli vegnir respectads.